Diari Oficial de la Generalitat Valenciana


Sumari del DOGV 6881, del 15-10-2012 (2012/9314)

RESOLUCIÓ de 3 de setembre de 2012, de la Conselleria de Presidència, per la qual s'aprova la dissolució de l'agrupació constituïda pels ajuntaments de Sempere i Guadasséquies per al sosteniment en comú del lloc de secretaria.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6881

Data del DOGV
:   15-10-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/9314


Data del document
:   03-09-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 3 de setembre de 2012, de la Conselleria de Presidència, per la qual s'aprova la dissolució de l'agrupació constituïda pels ajuntaments de Sempere i Guadasséquies per al sosteniment en comú del lloc de secretaria. [2012/9314]  
L'Ajuntament de Sempere, que es troba agrupat amb l'Ajuntament de Guadasséquies per al sosteniment en comú del lloc de secretaria, en sessió plenària de data 21 de desembre de 2011 va acordar, amb un informe previ de secretaria i amb el vot favorable de la majoria absoluta del nombre legal de membres, dissoldre l'agrupació davant de la impossibilitat d'afrontar els gastos econòmics que suposa el manteniment del lloc de secretaria, donada la precària situació econòmica que presenta l'ajuntament.  
El lloc de secretaria de l'agrupació es troba actualment ocupat amb caràcter definitiu per la funcionària amb habilitació de caràcter estatal Cristina Menéndez de la Cruz.  
En la mateixa sessió plenària, on s'acorda l'exempció del lloc de secretaria, que les funcions atribuïdes al lloc suprimit siguen exercides pel Servici d'Assistència de la Diputació Provincial de València, i que Cristina Menéndez de la Cruz quede adscrita al lloc de secretaria de l'Ajuntament de Guadasséquies.   
En l'expedient queda acreditat que els drets liquidats per operacions corrents de cada un dels dos últims exercicis, excloses subvencions finalistes en el capítol IV, de l'Ajuntament de Sempere, no superen els 250.000 €.  
Per la seua banda, l'Ajuntament de Guadassequies, en sessió plenària de 28 de març de 2012, manifesta la seua disconformitat amb la dissolució de l'agrupació.  
Efectuat el tràmit d'informació pública per espai de 30 dies, segons s'acredita en l'expedient, per mitjà d'anunci en el Butlletí Oficial de la Província de València de 17 de març de 2012, núm. 66, no s'han produït reclamacions.   
Sotmés l'acord a audiència de la interessada, esta ha formulat al·legacions.   
Sol·licitat el preceptiu informe a la Diputació Provincial de València, ha sigut emés en sentit favorable, mitjançant un acord adoptat en sessió de data 12 de juny de 2012.  
De conformitat amb el que disposa la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional 2a del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'Administració Local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això i fent ús de les competències atribuïdes en l'article 164.1, 2 i 3 de la Llei 8/2010, de 23 de juny; així com en els articles 2.2.a, b i c, 13 i 15.2 del Decret 159/1997, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional, resolc:  
I. Aprovar la dissolució de l'agrupació constituïda pels ajuntaments de Sempere i Guadasséquies per al sosteniment en comú del lloc de secretaria.  
II. Eximir de l'obligació de mantindre el lloc de secretaria a l'Ajuntament de Sempere. Les funcions reservades al dit lloc seran exercides pel Servici d'Assistència Tècnica de la Diputació Provincial de València.  
III. Crear i classificar en classe 3a el lloc de treball de secretaria de l'Ajuntament de Guadasséquies, i adscriure-hi la funcionària amb habilitació de caràcter estatal Cristina Menéndez de la Cruz.  
  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu en la circumscripció del qual tinga el demandant el domicili, en el termini de dos mesos comptats a partir de l'endemà al de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració pública no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i ha de requerir prèviament perquè s'anul·le o revoque el present acte, en el termini de dos mesos comptats des de l'endemà de la publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, al no ser substitutiu del règim de recursos en via administrativa.   
Tot això sense perjuí que les persones interessades puguen exercir qualsevol altra via que estimen oportuna.  
  
València, 3 de setembre de 2012.- El conseller de Presidència: José Ciscar Bolufer.